Document ID: /roh_data/filtered/fineweb-2-filterrobots_roh.jsonl.gz/34181

Il medem mument vul il Cussegl federal distgargiar il tribunal da cas ch'han damain muntada. Quai propona el en ses sboz per ina nova lescha davart il Tribunal federal.
Uschia vul il Cussegl federal extender il catalog d'excepziuns. Quel fixescha en tge cas ch'ins na po betg sa drizzar al Tribunal federal.
Da nov na duai per exempel betg pli esser pussaivel da contestar a Losanna chastis sut 5’000 francs. E dispitas davart natiralisaziuns facilitadas duain vegnir decididas d’ina instanza sut il Tribunal federal.
RR Novitads 16:00